Aarhuus Stifts-Tidende, 1835-10-20
atter en Forsamling den 8de Octbr. Den kgl. Commissarius fremlagde til sammes Overveielse et Udkast til en Anordning angaaende Kjøbstædernes oekonomiske Bestyrelse, Kjøbenhavn dog herfra undtagen, idet han bemærkede, at det er Hs. Majestæts Hensigt, tillige at lade emanere tvende nye Anordninger opCommunal=Indretningen i Kjøbenhavn og paa Landet, men at der frembyde sig saa betydelige særegne Vanskeligheder ved Reguleringen af disse Forhold, at Udkastene til de nævnte tvende Anordninger ikke kunne forelægges i denne Stændernes Forsamling. Commissarius udviklede udførligen de Omstændigheder det have fremkaldt dette Lovudkast, og de Grunde, paa hvilke enhver enkelt Bestemmelse i samme er bygget Til Medlemmer af den Committee som skal prøve dette Udkast valgtes: Farver Svane, Etatsraad Steen feldt, Agent Bruun, Cancellieraad Hempel, Professor Bang, Agent Voigt og Secretair AlgreenUssing. - Det næste Lovforslag som Commissarius forelagde Forsamlingen var et "Udkast til en Placat, angaaende Forhøielse af den Birkedommerne paa de kgl. Godser tillagte Godtgjørelse af 2 Skilling pr. T. Hartkorn istedetfor Dommerkorn." Til at bedømme dette Lovforslag valgtes en Committee, bestaaende af Etatsraad Steenfeldt, Birkeed. Riber og Cancellieraad Haastrup. - Næste Dag fremlagde den kgl. Commissarius et "Udkast til en Forordning, indeholdende adskillige nærmere Bestemmelser angaaende Retsforholdet imellem Jorddrotter og Fæstere i Danmark. Til at tage dette Lovforslag under Overveielse udnævntes en Committee bestaaende af: Kammerraad Drewsen, Sognefoged Mads Mathiesen, Propr. Tutein, Grev Reventlou, Cancellieraad Haastrup, Secretair Algreen-Ussing og Etatsraad Treschow. - Dernæst fremlagde Commissarius et Udkast til en Placat angaaende Pengevæsenet paa Jsland." Til at bedømme dette valgtes en Committee bestaaende af Grosserer Knutzen, Prof. Finn Magnussen og Bankdirecteur Christensen. - Den 12te Octbr. fortsatte Stænderforsamlingen sine Forhandlinger. Den kgl. Commissarius fremlagde et Udkast til en Forordn. om Høst= og Maaneds=Thing paa Færøerne, og til at prøve det valgtes en Committee bestaaende af Amtm. Tillisch, Stiftamtm. Krieger og Justitsr. Salicath. Den næste kgl. Proposition var "Udkast til en Placat om den islandske Handel og Skibsfart." - Den 13de Oct. holdtes atter et Møde, hvori Commissarius fremlagde til Overveielse et Udkast til en "Anordning angaaende Told og Skibsafgifterne i Kongeriget Danmark, som indeholder: 1) Om Varers Jndførsel, Transitering og Udførsel samt Omførsel i Riget. 2) om Skibsafgivter, 3) Om Sportler. 4) Tariffer. Commissarius gav en foreløbig Fremstilling af de Grundsætninger hvorpaa denne Anordning er bygget, idet han derhos bemærkede, at Statsraad Bech, Deputeret i det kgl. General=Toldk. og C. Collegium var tillagt allerhøieste Ordre til at møde i Forsamlingen og meddele de nærmere Oplysninger der maatte findes nødvendige. Med Hensyn til Vigtigheden og Omfanget af det fremlagte Lovudkast besluttede Fors. at nedsætte en Committee af 9 Medlemmer til at prøve samme, og dertil valgtes: Agent Voigt, Agent Bruun, Statsraad Hvidt, Viinhandler Hansen, Propr. Neergaard, Procurator Haagen, Statsraad Steenfeldt, Etatsraad Treschow og Bankdir. Christensen. - Dernæst underrettede Commissarius Forsamlingen om, at Hs. M. allernaadigst havde overladt til Provindsialstændernes Forsamling selv at udarbeide et Forslag til Ligningen af de Udgifter som Stænderforsamlingen og de forudgaaende Valghandlinger deels allerede have og deels fremtidigen ville medføre. Hertil valgtes en Committee bestaaende af Kammerr. Drewsen, Prof. Bang, Kammerh. Rosenern-Lehn, Khre Wegener og Cancellieraad Hempel. – Da den kgl. Commissair bemærkede, at den eneste endnu ikke foredragne kgl. Proposition, nemlig Udkastet til en Criminal Lovgivning for Jsland, først vilde blive Forsamlingen forelagt i næste Uge, besluttede Fors. at fortsætte Forhandlingerne i næste Møde med nogle af de indleverede private Propositioner. (Stænder-T.)- For Tiden opholder sig her i Staden en ved det Stockholmske Theater engageret ung Skuespillerinde, Jfr. Dagnin, for at studere Fru Heiberg uforlignelige Fenella i den Stumme fra Portii.